
PËR  DHËNIEN E MIRATIMIT PËR LIDHJEN E KONTRATËS  SË QIRASË ME TARIFËN 1 EURO/KONTRATA, NDËRMJET MINISTRISË SË ZHVILLIMIT EKONOMIK, TREGTISË  DHE SIPËRMARRJES, SI QIRADHËNËS, DHE SHOQËRISË “BERAT-KONFEKS”, SHPK, SI QIRAMARRËS, PËR PASURINË  “ISH-REPARTI I NGJYROSJES NË ISH-KOMBINATIN  E TEKSTILEVE BERAT” (PJESA E MBETUR),  NË “BERATEKS”, SHA, BERAT

Në mbështetje të nenit 100 të Kushtetutës dhe në vijim të vendimit nr. 54,datë 5.2.2014, të Këshillit të Ministrave, “Për përcaktimin e kritereve, të procedurës dhe mënyrës së dhënies me qira, enfiteozë apo kontratave të tjera të pasurisë shtetërore”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave

VENDOSI:

1. Dhënien e miratimit për lidhjen e kontratës së qirasë me tarifën 1 euro/kontrata, ndërmjet Ministrisë së Zhvillimit Ekonomik, Turizmit, Tregtisë dhe Sipërmarrjes, si qiradhënës, dhe shoqërisë “Berat-Konfeks”, sh.p.k., si qiramarrës, për pasurinë “Ish-reparti i ngjyrosjes në ish-Kombinatin e Tekstileve Berat”, (pjesa e mbetur), në “Berateks”, sh.a., Berat, me sipërfaqe të përgjithshme 5 497 (pesë mijë e katërqind e nëntëdhjetë e shtatë) m2, nga e cila, sipërfaqe ndërtimore, sipas genplanit, përkatësisht, kati i parë, 2153 (dy mijë e njëqind e pesëdhjetë e tre) m2, kati përdhe 2148 (dymijë e njëqind e dyzet e tetë) m2, si dhe sipërfaqe funksionale 1196 (një mijë e njëqind e nëntëdhjetë e gjashtë) m2.
2. Ngarkohet Ministria eZhvillimit Ekonomik, Turizmit, Tregtisë dhe Sipërmarrjes për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

KRYEMINISTRI
[bookmark: _GoBack]Edi Rama



[image: ]

image1.emf

